Datasets:

R5dwMg

/

foodiereview_yue

like 2

休閒的下午茶行街到攰，經開food court見到有間吐司工房， 二話不說嘆番個high tea先， 最鍾意食佢就係效率夠快， 雖然吐司雞蛋呢幾款自己屋企都做到， 但係佢個靈魂就係佢獨有既醬， 配合起埋一齊好食， 門市都會有得賣獨有既醬， 可以買返屋企自己整。

嚟到一定會飲佢個美綠， 今次仲送咗兩包美綠嘅餅。 吐司工房下午茶必去嘅地方

放工ot遲咗， 感恩呢間餐廳last order去到十點三， 所以即趕去食。環境非常舒適， 露天嘅茶座， 好適合我呢啲放工relax一下， 嘆番個晚餐， 不過夜晚有時返風 會吹得好勁， 所以建議去要帶多件衫。

食物上菜速度都幾快。最欣賞佢個金邊粉 夠入味 唔會太乾身同太濕串燒不過不失比較硬但係夠入味， 點埋沙嗲汁食好野味生菜包， 生菜都係新鮮， 肉份量都好多， 兩者配搭埋一齊唔使就住就住食。反而個黃咖哩就麻麻地，唔似出街食嘅味， 但係就似屋企煮既味， 唔難食但 又唔係特別好食總體而言， 收工收得夜 又未食晚餐， 嚟呢度吹下風食下嘢沈殿下好relax, 值得推薦

由於封關太耐， 好掛住大陸嘅酸菜魚， 啱啱得知樓下有一間食酸菜魚， 即刻唔諗去食。今日平日去唔係太多人， 一去到已經有位， 環境都舒適， 上菜速度都好快， 全場都有八九成入坐率， 侍應服務都好友善。 主角酸菜魚味道未必食同大陸一樣， 但係都有七成似， 最起碼呢個比較少油健康啲， 適合香港人口味， 反而啲配角另外有驚喜， 皮蛋口感好， 紅糖糍粑夠脆口， 總體經驗都唔錯

第一次嚟康城商場， 今日平日比較少人，以前係台灣食過覺得好好食 ，之前知開左就一路都想試好在一早book左位所以一去到已經入得叫左鴛鴦鍋嚟食，麻辣鴨血鍋同酸菜白肉鍋，最好係無限添加，環境唔錯，服務員都好有禮貌，出餸速度幾快，首先個麻辣鍋味道夠濃， 略嫌酸菜白肉冇咁入味， 全晚最精彩就是去不斷添加的鴨血同豆腐， 好有台灣嘅味道， 手切肉類都幾好， 食得出都係新鮮， 手打蝦丸較為精彩， 好有蝦味同彈牙， 其他烏冬響鈴都係平時會食到嗰隻黎， 總體都唔錯下次會再嚟， 不過係價錢比較貴， 同埋有限用餐時間有點唔好 題外話/補充資料 有限用餐時間有點唔好

趁週末去食牛角，佢有假日午市menu都好抵食我同朋友都叫咗和牛二品&四品燒肉盛合，啲牛肉種類好多，包括有美國上級牛頸脊、日本九州極上黑毛和牛牛肋肉、肩脊肉、厚切牛舌、牛肋肉、壺漬日本九州極上黑毛和牛一口牛！

和牛二品果兩款果然係特別好味，油脂分布非常均勻，入口即溶～ 飯升級左香蔥溫泉玉子飯！小菜簡咗牛油金菇、牛油帆立貝！另外再追加咗豬頸肉、牛角上級牛肋肉嚟食下～ 最鍾意就係佢個招牌香蔥溫泉玉子飯，將啲燒肉撈埋一齊食勁夾勁好味 即使唔係食放題，但係呢個份量都已經好足夠！

最近壽司郎嘅熱潮好似減退咗，對上一次食已經係一年前嘅事，之前平日下晝4-5點都要等至少30分鐘以上先可以入座！今次嚟到竟然係完全唔使排隊唔使等，直入餐廳！！！ 一如既往咁叫咗我最愛嘅炙燒拖羅、炙燒三文魚、鰻魚、茶碗蒸等等～ 好味，水準冇下跌！

呢到一向出名會定期轉佢地嘅季節限定食物。夏日炎炎所以今次仲食埋佢季節限定嘅白桃芭菲，同埋密瓜雪芭

早餐唔係好想食麵包，又唔知買乜好，見到有間華御結，所以就決定買個飯團食吓 一直都唔中意食明太子嘅我，因為成日迎住明太子係好重口味同好咸嘅，所以聽到明太子沙律飯團覺得好普通。但係見到朋友上次一口氣買咗三個都係呢款飯團，我就好好奇想試吓呢個明太子沙律飯團到底係有咩咁特別 食落去一啲都唔咸，反而有少少沙律醬嘅甜味，又唔會蓋過佢原本嘅明太子味。

而且可能因為有沙律醬，所以吃緊飯團嘅時候都覺得啲飯係濕潤嘅

下就4點幾覺得有啲肚餓，但係呢個時間有啲尷尬，唯有食啲輕便啲嘅嘢！雖然夏日炎炎，但係都好想食酸辣粉。呢間日昇小食佢最出名係啲炸物同埋燒賣魚蛋呢啲小食，但我見平時都好蛋人食佢個酸辣粉，所以就叫咗個重慶酸辣粉嚟食吓，入面都已經有晒啲肉碎、榨菜、花生、芫荽同埋蔥。

同店員講咗要走青，原來呢度仲可以揀辣度，我簡咗小辣～ 返到屋企一打開個兜，就已經聞到好大浸酸辣粉嘅醋味。個湯食落去冇想像中咁酸。酸辣粉口感唔錯，佢彈牙得嚟係偏淋身，所以好容易咬開，唔怕會哽親！不過豬肉碎偏硬，榨菜就偏咸，整體上嚟講算係不過不失！

下次都係食返呢啲嘅小食～

好耐都冇食過譚仔三哥，趁今日得閒又唔知食咩好，落樓下食下先～ 叫咗碟口水雞翼，揀咗重慶口水汁！發現同想像中唔同，啲雞翼係熱的，唔係我印象中咁樣，下次簡返涼拌汁先！ 原來樓下呢間有都砂砂湯底，佢隻味係有少少沙嗲湯底嘅感覺！

之前淨係喺機場嗰間食過，估唔到呢到都會有！即刻叫咗一碗竹笙炸醬砂砂湯底米線啲竹笙好爽口但又好吸湯，一咬落去完全感受到成碗湯嘅精華炸醬就係平時水準，最中意用佢嚟送米線

之前一直經過都冇試過呢間餐廳，最近發現佢搬咗去隔離街！喺鋪頭出面睇緊有咩食，見到門口已貼哂poster話每日嘅中式例湯都唔同，幾有心機，即管試下呢間新茶記先 我同朋友分別叫咗川味回鍋肉飯同埋咖哩雞球飯，價錢合理，因為兜飯超大碟！

足料又多汁，好惹味！回鍋肉果汁幾特別，食得出係溝咗少少XO醬，同平時嘅川味醬有啲唔同！咖哩雞球就正正常常，係穩陣嘅選擇。不過就上菜比較慢，好彩有碗中湯飲住先～ 見到隔離枱啲人叫咗炒飯，好似好有鑊氣咁，下次試試呢到啲炒野先員工都好好人，係咁問我地要唔要多個碗仔呀果啲

即興同同事一班人嚟飲茶，叫咗唔同點心食食下先記得影相～ 叫咗一個午市孖寶，有一碟通菜再加一個伊麵！個伊麵睇落好唔吸引，但比想像中好味～ 點心方面就叫咗個流沙奶黃包，蝦餃， 菜苗餃！仲叫咗涼拌手撕雞同埋好好味嘅燒腩仔個皮炸得好脆，不過啲肉有少少咸～

一早起身好肚餓，諗起好耐冇食過M記早餐，於是即刻用app order！勁方便，唔使5分鐘就拎得～ 揀咗我最鍾意嘅炒雙蛋火腿包餐拎到上樓仲係熱辣辣，薯餅都仲係脆的！食完成個炒雙蛋包好滿足，勁大舊滑蛋同埋有我最愛嘅沙律醬野飲方面就揀咗熱嘅港式奶茶，唔落糖都好有茶香味～

再次食幸圓，嘢食幾唔錯，再加上日系裝修風幾舒服 幸圓海鮮丼 有多款刺身，包括油甘魚、三文魚、海膽、 三文魚籽、赤身、八爪魚、魷魚、赤蝦、鯖魚、帶子、香蔥吞拿魚腩蓉、蟹籽 整體好食新鮮 黃金蟹肉萵筍忌廉蟹籽扁意粉 一上枱勁香，先生好鐘意食，因為有少少鹹蛋黃香口惹味好多，忌廉汁夠juicy，蟹肉萵筍蟹籽份量幾足 朱古力Oreo牛角包窩夫 超鐘意Croffle勁香脆，加埋朱古力、Oreo碎、朱古力醬、朱古力味雪糕，完美配搭 自家製草莓焗鬆餅 賣相精緻，質地軟熟，值得一試 Homemade Lemonade 好鐘意檸檬飲品，清新唔甜，解膩一流 ️Belgian Chocolate 熱飲暖笠笠，唔會太甜，味道剛好

嘆住海景食pizza 黎呢間餐廳一黎就係為咗個大海景，二黎就係為咗呢款芝加哥餅底，其他餐廳嘅丕變多數都係食兩塊就夠，唯獨是呢一款喺邊令我無法抗拒，食肉獸嘅朋友，記得揀呢款Bulgogi Chicago韓國烤肉芝士，足足拉到成尺高，十分邪惡 淨係食pizza點會夠，一於試埋蜂蜜嘅 牛油秘製炸雞，炸粉調配得啱啱好，唔會影響到雞肉嘅口感，蜂蜜同牛油一甜一咸好有層次，下次配埋啤酒應該會更加正 飲品方面，試咗店員推介嘅Peach Lime Iced Tea，口感好清新，唔會過甜，適合曬咁熱嘅天氣

去開太安樓嘅朋友都知道嗰度係美食天堂，就喺電車路附近搵到呢間手撕雞專門店，不單止有傳統嘅鹽焗手撕雞，要野味嘅有孜然、滕椒、麻辣口味。要養生嘅，有蟲草、花膠、青瓜醬口味。當然唔少得嘅就係邪惡鹹香味，要試暈晒，起碼都要一個禮拜。

蟲草花水精雞勁足料，啲蟲草花差唔多鋪滿晒面頭咁滯，同事唔會蓋過雞嘅鮮味 青瓜醬手撕雞口感清新，啱晒熱辣辣嘅天氣 有興趣嘅朋友記得試埋佢嘅小食，分別有雞爪、雞腎、炸花生同埋中華沙律。而且舖頭仲有獨立包裝嘅香脆魚皮賣添

雖然仲有一個月先中秋，但市面上已經好多月餅啦 今次食嘅仲要係好得意嘅兔仔造型流心奶黃兔兔，入面仲係流心奶黃，食之前翻熱，流心感更明顯更好食，月餅皮更香 另外仲有原盒四個裝嘅芋泥流心蛋黃月餅，近年好多嘢食都加入咗芋泥，味道不甜不膩，比起齋奶黃會較健康 各款一盒四個裝

之前去咗Hyatt Centric食lunch，對住個無敵大海景真係身心舒暢 星期六再次去到The Farmhouse咖啡廳品嘗️全新夏季靚靚三層架下午茶及自助餐️，除咗嘢食靚啱打卡之外，好欣賞酒店creative嘅idea 因應迎接炎夏每份兩位用嘅afternoon tea set都包括3小時泳池使用證，可以喺酒店頂樓欣賞無邊際泳池，可以同閏蜜打卡欣賞維港美景️亦都啱晒一家人食嘢前游一陣水，享受家庭樂‍‍‍仲有桑拿房、蒸氣房可以享用，設施齊備唔住酒店都可以低成本喺酒店玩大半日，有小朋友嘅仲可以去埋kid room玩 Afternoon tea set有一系列鹹點、甜點，包括龍蝦包、和牛漢堡、法式鵝肝撻、開心果蛋糕、提子鬆餅配熱帶風味醬汁等等 另外仲有無限供應嘅即製綿花糖、雪糕、可麗餅雪糕筒、梳乎里班戟等 網上商店有8折優惠

Milksha全新水蜜桃冰茶 炎炎夏日最啱飲冰茶，今個夏天有水蜜桃做主角，經過咗上千次嘅測試，Milksha推出全新完美比例水蜜桃冰茶 水蜜桃冰茶 可以揀綠茶或️烏龍做茶底 綠茶比較清新同Fresh，唔會太甜，有好多粒粒桃肉 ️烏龍茶茶味較突出，比較有層次、而且飲到回甘，仲有真桃肉 兩杯味道清香，甜度無得揀，不過都唔會太甜，飲落係啖啖生果甜味，清新解暑

新穎麵包店Hashtag B已經登陸銅鑼灣啦 佢哋以最潮方式重新詮釋傳統港式烘焙，所有烘焙產品每日店內人手新鮮製作‍麵包全以自家釀製酵母、選用最合時令嘅天然食材製成 無添加、無人造色素、無防腐劑‼️無用豬油、少糖少鹽‼️全部健康美味又鬆軟‼️ Signature麵包有不同口味雲朵吐司，仲有獨特口味菠蘿包、紫薯雞尾包、肉鬆卷、黑糖卷 仲有港人最愛嘅蛋撻，配以優質日本極濃雞蛋特別製成 特濃朱古力雲朵 由 72% 濃度比利時朱古力製成，勁好食勁濃朱古力味‼️一次忍唔住食咗2片 雙重芝士雲朵 有英國紅車打芝士及水牛芝士，加熱食更香，麵包軟熟 另有 抹茶紅豆雲朵 琥珀無花果麥雲朵

之前食咗流沙鹹蛋黃、芝士愛肉鬆、拉絲芝士、海苔肉鬆，今次試新嘢特濃朱古力算係新品嘅特濃朱古力，用咗黑朱古力真係好多朱古力，就咁手拿都整到成手都係朱古力，放返入爐焗熱食好食好多，朱古力又會溶溶哋，蛋糕鬆軟，入面少少濕潤唔會乾 抹茶紅豆都係算新品，menu都未有，抹茶味清清地唔會太甜，有少少紅豆好夾又多少少口感，整個蛋糕體都好濕潤，好軟綿源祖之味古早味蛋糕店屯門、馬鞍山、荃灣、九龍灣、尖沙咀、大古城、旺角、樂富、上水、寶琳

港式情懷 - 雲吞麵 + 凍檸茶 細嗰成日食雲吞麵，大嗰間中食返都會有童年回憶 今年係一粥麵23周年，亦將會有特別慶祝活動，大家密切留意啦！ 每粒雲吞用上三七肥瘦黃金比例100%丹麥豬肉+原隻海蝦，全人手以傳統散尾雲吞包製，皮薄餡靚 更將炸過嘅大地魚肉磨成粉，再作為雲吞調味料，所以每粒雲吞都食到大地魚的鮮味 湯底製作更用時間，以原條大地魚肉分層燒焗、再加入蝦殼、豬骨熬製3小時，以上等食材以及獨特製法，熬製出金黃而清澈的湯底 食落味道有大地魚鮮味，中間有蝦海鮮味 一拿起唔見雲吞蹤下，原來上菜係用傳統方法將雲吞放碗底，麵放碗面，真係而家先知原來以前做法係咁嘅 一粥麵 各大分店

繼續重拾中學回憶葵廣掃街最後一站 見有小朋友話要食炸雪糕，吸引咗我望過去，我又食埋一份 炸雪糕三文治 可以先揀外面嘅麵包，有burger包、pancake、方包三文治 見最多人揀係burger，咁我就要咗朱古力雪糕配burger，雪糕除咗可以揀味仲可以揀配料，要埋Oreo碎朱古力醬 味道外熱內凍，表面炸過一定係脆身，雪糕饀好多，有Oreo碎係好食嘅 扮炸雪糕 呢個一定要介紹，真心覺得好有創意樣貌似係炸雪糕咁，其實係痴咗粟米片上去扮炸粉，真係好似好厲害入面要咗士多啤梨味雪糕，再加咗少少朱古力醬，雪糕+粟米片效果幾好 呢到仲有其他小食，仲外賣咗炸魚薯條俾屋企2個小朋友食，極速食晒

牛肉質感適中，調味好好！用秘製黑椒醬汁烹調而成，不過唔辣嘅大家可以放心，面頭仲有少少香草，靚啲又香啲燴羊膝本身已經熟嘅，怕凍就最好翻熱，可以用焗爐加少少水焗一陣羊味香，因為係羊膝所以都幾腍，仲有啲薯蓉同伴菜，一樣好食-主食-秘製嫩滑雞胸加拿大豬鞍以上2款都係懶人包亦係我大力推介的！

譚仔三哥相信人人都有食，都成為我lunch經常去嘅地方，三哥今次湯米線變「新」炆米線，食得多湯米快啲嚟試吓炆米啦～香辣回鍋肉蝦仁炆米線湯米線就食得多，今次呢個係炆米線，都幾新鮮嘅做法，送到上枱好香，估唔到調味咁充足，回鍋肉惹味香濃，仲有爽彈蝦蝦，仲可以加指定餸添因為係辣嘅緣故，所以味道都會偏重，辣得過癮，啱晒食得辣嘅朋友～唔食得辣都可以揀少辣過吓口癮。

麻辣醬銀耳鹿茸菇一向都鍾意食菇，但係估唔到菇類加埋麻辣醬汁係咁好食，鹿茸菇銀耳爽口，兩款加埋一齊食都幾好食，辣汁係口水雞嘅辣汁，我食得辣所以都ok，惹味又好食露絲瑪利蘋果梳打食完辣梗係要飲返杯凍飲啦，今次呢杯新嘅特飲幾靚，蘋果梳打可以解一解辣，即刻爽好多，雖然蘋果味先係主角，但我更鐘意rosemary陣味，有獨特香味，加埋一齊幾夾譚仔三哥港九新界

平時聽親agnès b.都係買衫買袋，從來都未試過佢哋嘅咖啡同埋蛋糕，今次朋友送嘅呢一個蛋糕都係我第一次食佢定嘅，即管試一試睇吓好唔好味啦 蛋糕外型係滿分嘅，好多栗子蓉有裝飾得夠靚，但不過入面好多cream，蛋糕其實只係得好少，而我因為唔係咁鍾意食太多cream嘅蛋糕所以覺得呢一個就真係麻麻地，口感唔係太好，多啲蛋糕會好啲，食落只有少少膩嘅感覺，不過朋友送嘅我都感到非常之開心，加上佢有一粒星星寫住啲字夾牌，都覺得特別高貴

連鎖酒家食晚飯 大酒樓嘅嘢食其實都唔會點失準，多數食呢啲晚宴飯都食到好飽，由頭食到落尾都唔係好食得落後面嗰啲 大多都好味，講啲特別少少嘅俾大家知 燜鮑魚，鮑魚好味又淋又入味生菜都有鮑汁，索晒汁好好味 炸子雞外皮好脆 薑汁紅棗糕 超多薑味，不過我食到，都好味 芝心百花炸蝦球 中間有芝士 幾特別

舊式麵包店 好多街坊都走嚟買包買杏仁條，我買咗杏仁條，我本身都超鐘意食。 呢間杏仁條好脆，感覺都好新鮮，值得再試但覺得貴咗少少，職員不太有禮 其他食品我今日雖則試唔到，但我家人食過，話好抵，價簾物美，有機會再試～

連鎖餐廳好難唔好食，我最鍾意呢度連鎖餐廳嘅熱奶茶，真係沖得特別好飲，特別醒神。平時都有走過來食早餐，其實好多早餐都叫做平靚正，性價比都好高。 今日食咗雞扒滑蛋出前一丁，唔知點解係街食嘅出前一丁係特別好食，爽口彈牙！

所以我出去多數食一丁，自己難煮得好食呀嘛 周圍周街都係連鎖餐廳，的確係有佢水準嘅

間間敏華都多人都癲，多人排隊～ 係嘅，不得不承認佢嘅嘢食唔錯，又叫幾抵 但職員service 未免太差，可能因為太多客，佢地又忙啦，佢地老闆真係要請多幾個人，因為想搵個人幫手都等好耐 一坐低都聽到附近幾枱都係話啲單有問題，有食客叫staff拿野，個staff聽到又走咗，搞到枱枱都嬲咁.

.. 今日仲要等咗40分鐘都未有嘢食，係門口要等都好明白，因為多人，門口等咗20分鐘，坐低又40分鐘，早知去第二間... 入到嚟叫嘢食，我都知煮要時間，但40分鐘真係難以明白，仲要本身我哋叫咸牛肉蛋治，等咗半個鐘先話冇咸牛肉，咁轉餐肉囉.

.. 飲品叫咗紅豆冰，諗住耐冇飲先試吓，not bad嘅，唔太甜 我公司樓下間敏華都冇佢呢間咁癲...希望Lohas 呢間做返啲措施改改

敏華早午晚都係咁多人排隊～ 基本上每一間都好多人，要食真係要早少少去排隊 返工我都間唔中食，又抵又好食，茶走又出色 今日食下午茶，咸牛肉蛋烘底三文治 哇，覺得好好食喎，上枱夠晒熱，烘底出到黎唔會淋晒，一向鐘意咸牛肉蛋治 簡單嘅嘢都相當出色本身仲想食蛋撻，但太飽，下次先再試～ 老公食葱油豬扒飯飯，我偷食咗一啖，好香，豬扒好淋又夠入味

Cova好多西餅都好好味，平時食開經典芒果蛋糕，今日試埋mango tart and tiramisu tart 2個都好好味，tiramisu tart就膩咗少少 Suggest 同friend share, 咁就可以食多一款，又好味

一早預訂了蛋糕，生日當天取貨從未試過拿蛋糕到家回出現這情況因為是生日蛋糕，我感到十分非常傷心完全拍不了相，我極度懷疑沒有底盤固定，叫客人如何安穩的運送回家？別的蛋糕店，例如美心，東海堂等等，他們蛋糕都有底盤固定，不會移位，還要是這個地步我一向拿野定手拿，也不相信拿了這麼多個蛋糕 只有這家店的，出現這個畫面，實在費解意見已於社交平台 message 反映，只說會向相關部門反映.

..

之前都食過一次，上次喺食泡菜豚肉炒飯，上碟又熱又好味，泡菜豚肉好惹味，平時唔太鐘意食飯嘅我，都食晒成碗 今日就食魚生飯，一上枱又靚又吸引，魚生好多又厚，真係心心眼，魚生好新鮮，飯有味暖暖哋，仲啱我，好食到食晒成碗 呢間好高質，值得嚟多幾次啊～

我最愛嘅海鮮餐疫情去唔到旅行，睇返啲相，發現之前食過澳門好出名嘅Mezza 9嗰排太懶，一直都冇出post今日同大家回顧一下，眼睛去旅行未去之前，身邊人人都大讚呢間酒店海鮮自助餐令我都期待已久～呢間如果只係book buffet, 係好難嘅，要早幾個月book，因為生日嘅關係，buffet又 full booking 所以我哋連埋Grand Hyatt酒店一齊book，連酒店book 好處係不用煩，一定有位食buffet !

!!成個旅程最重要嘅終於來到啦～好多海鮮呢到最特別係 你可以揀點煮，用咩調味去煮可以椒鹽、清蒸、蒜蓉、豆豉、芝士......可以蒸、炒、烚、焗......最愛龍蝦上湯煮最好味！椒鹽都唔錯～海鮮好新鮮 都好快上枱！

平時都好鐘意食Cova 嘅經典芒果蛋糕 蛋糕體好軟熟，配合芒果好夾，忌廉唔會太甜 可以食好多都得啊！ 今次試埋芝士拿破崙，開頭幾啖覺得幾好食嘅，有啲口感，但食多幾啖覺得有少少膩 所以下次我都係會揀返芒果蛋糕，一定好食！

地道港式茶餐廳～ 早午晚餐menu 都好地道，都好多嘢揀，一定有款啱食 今次下午茶就食炸魚漢堡，再加埋炸薯角 好邪惡 但真係抗拒唔到啊～ 以上嘅好難唔好食，炸魚炸薯角 夠脆！都好夠味 下次想試埋佢其他款～

一直都覺得美心MX高質過大家樂大快活好多～ 公仔麵，餐肉、牛油排包都特別好食 公仔麵質地好好 唔會太淋 餐肉又厚，排包烘熱就特別好食 加埋佢嘅炒滑蛋真係一流呢 今次食五香肉丁麵都好好食，公仔麵好有咬口 肉丁大大粒，色香味俱全～～～大讚～～～

聽就聽得多，有日公司樓下開咗㟢pop up store，終於試到 希望太大，畢竟太多大讚話日本好出名，好軟熟，期望太高 食落就覺得只係濕潤少少嘅方包/ 吐司咁加咗果jam就fresh好多，清新啲 電氣石檸檬味，我簡稱檸檬味啦有果肉，唔太甜，好清新 有特價嘅話，一試無仿，原價就貴咗啲

好rich 好香100分 另外值得一讚嘅係 呢度嘅員工服務態度好好又有禮貌而家好少地方有啦

一定一定要試 同埋一定一定要book枱！

呢間係k11嘅餐廳 都係第一次食 標榜有機 健康呀咁 好清新 同家人一齊食冇影晒所有相 叫咗兩個pizza 分別係芝士味同火箭菜巴馬火腿味 都好好食 另外仲有千層麵 意粉 意大利飯 一定要介紹嘅鹽焗魚 十分好味 又滑又香 用香茅一齊焗 好似泰國菜咁 飲品好多款可以慢慢簡 好多類似五青汁嘅飲品 例如紅菜頭 梨 等等生果果汁 最後 當然要食埋甜品啦

Classic beef burger with French fries 好好味啊！多汁多芝士 已經贏一半！男朋友話唔鐘意包個質地 反而 我就好鐘意 包面係脆面 比較特別 同有咬口 起碼成日食嘅m字頭burger 唔係咁先 兩三塊蕃茄生菜加埋食已經好夠 唔會太多 不過薯條就略嫌太油 又似返炸咁 食咗幾條就冇食啦